《月桂堂》
宋代·喻良能

月桂堂何有，池清桂影横。
画图宁办此，玉斧巧修成。
入夜境逾妙，才秋风又生。
饶阳岩石下，隐约欠分明。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。